
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1912 

25 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διαδικασία προκήρυξης και πλήρωσης με επιλογή ή 
μετάκληση οργανικών θέσεων εκπαιδευτικού προ¬ 
σωπικού (Ε.Π.) των Ακαδημιών Εμπορικού Ναυτι¬ 
κού (ΑΕΝ). 

Καθορισμός ναυλολογίου Οχημάτων, Ακτοπλοϊκών 
πλοίων. 


Πρόσθετες Εμπορικές Εκπτώσεις. 3 

Αναπροσαρμογή ναύλου Επιβατών γραμμής ΘΕΣ/ΝΙ- 

ΚΗΣ-ΑΛΟΝΝΗΣΟΥ.—-. 4 

Ίδρυση καταφυγίου θηραμάτων στον Ποταμό Νέστο 

Ν. Δράμας. 5 

Σύσταση ίδιου Νομικού Προσώπου στο Δήμο Ανατολι¬ 
κού Ολύμπου Ν. Πιερίας με την επωνυμία: «Σχολική 
Επιτροπή Α' Νηπιαγωγείου Λεπτοκαρυάς». 6 


Σύσταση Επιχείρησης στο Δήμο Πιερίων Ν. Πιερίας με 
την επωνυμία «Δημοτική Επιχείρηση Ανάπτυξης 
Δήμου Πιερίων». 


ΑΠΟΦΑΣΕΙ Σ 

Αριθ. 14311.1/60/99 (1) 

Διαδικασία προκήρυξης και πλήρωσης με επιλογή ή με¬ 
τάκληση οργανικών θέσεων εκπαιδευτικού προσωπι¬ 
κού (Ε.Π.) των Ακαδημιών Εμπορικού Ναυτικού (ΑΕΝ). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 12 Ν.2638/1998 «Οργάνω¬ 
ση και λειτουργία της Ναυτικής Εκπαίδευσης . 

κ.λ.π.». (ΦΕΚ 204 Α72.9.1998). 

β) Την απόφαση ΣΤ5/33/9.10.1996 Πρωθυπουργού και 
Υπουργού Εθνικής Παιδείας και Θρησκευμάτων «Ορι¬ 
σμός αρμοδιοτήτων Υφυπουργού Εθνικής Παιδείας και 
Θρησκευμάτων». 

γ) Το γεγονός ότι από τις διατάξεις της παρούσας δεν 
προκαλείται οικονομική επιβάρυνση σε βάρος του Προϋ¬ 
πολογισμού του Υπουργείου Εμπορικής Ναυτιλίας 
(Υ.Ε.Ν.), αποφασίζουμε: 


Καθορίζουμε τη διαδικασία προκήρυξης και πλήρωσης 
με επιλογή ή μετάκληση των οργανικών θέσεων εκπαι¬ 
δευτικού προσωπικού (Ε.Π.) των Ακαδημιών Εμπορικού 
Ναυτικού (ΑΕΝ), τον τρόπο λειτουργίας των εκλεκτορι- 
κών σωμάτων και τον έλεγχο νομιμότητας των αποφάσε- 
ών τους ως ακολούθως: 

Α. Πλήρωση με επιλογή. 

1. Από τον Υπουργό Εμπορικής Ναυτιλίας εκδίδεται 
προκήρυξη γιατην πλήρωση με επιλογή κενών οργανικών 
θέσεων Ε.Π. των ΑΕΝ, για τις οποίες υπάρχει αρμοδίως έ¬ 
γκριση πλήρωσης. 

Στην προκήρυξη ορίζονται ρητά: 
α) Ο αριθμός κατά βαθμίδα, ειδικότητα και Σχολή των 
θέσεων που πρόκειται να πληρωθούν. 

β) Τα ειδικά προσόντα και οι ειδικές προϋποθέσεις που 
πρέπει να έχουν οι υποψήφιοι για την κατάληψη των θέ¬ 
σεων που προκηρύσσονται, σύμφωνα με την κείμενη νο¬ 
μοθεσία. 

γ) Τα δικαιολογητικά που πρέπει να υποβάλλει κάθε υ¬ 
ποψήφιος. 

δ) Οι γενικές προϋποθέσεις που προβλέπονται από τον 
υπαλληλικό κώδικα για το διορισμό των μονίμων δημο¬ 
σίων υπαλλήλων. 

ε) Ο χρόνος υποβολής υποψηφιοτήτων, ο οποίος δεν 
μπορεί να είναι μικρότερος των τριάντα (30) ημερολογια¬ 
κών ημερών από την επόμενη της ημερομηνίας δημοσί¬ 
ευσης της προκήρυξης στις εφημερίδες, σύμφωνα με την 
επόμενη παράγραφο. 

2. Η προκήρυξη δημοσιεύεται από μία φορά σε δύο η¬ 
μερήσιες εφημερίδες των Αθηνών και μία εφημερίδα της 
έδρας της ΑΕΝ στην οποία προκηρύσσεται η πλήρωση 
θέσεων, εφόσον υπάρχει και τοιχοκολλάται στο κατάστη¬ 
μα της οικείας ΑΕΝ. 

Η προκήρυξη γνωστοποιείται σε συναφή τμήματα ΑΕΙ 
και ΤΕΙ, σε συναφείς επαγγελματικές ενώσεις και σε εξει- 
δικευμένα περιοδικά. 

3. Μέσα στην προθεσμία που προβλέπει η προκήρυξη οι 
ενδιαφερόμενοι για πρόσληψη υποβάλλουν, αυτοπροσώ¬ 
πως ή ταχυδρομικώς με συστημένη επιστολή, την αίτηση 
υποψηφιότητάς τους στη γραμματεία της Σχολής στην ο¬ 
ποία προκηρύσσεται η πλήρωση θέσεων. Στην περίπτωση 
ταχυδρομικής αποστολής λαμβάνεται υπόψη η ημερομη¬ 
νία που φέρει η σφραγίδα του ταχυδρομείου. 

4. Μαζί με την αίτηση οι υποψήφιοι πρέπει υποχρεωτικά 
να υποβάλλουν: 

α) Πλήρες βιογραφικό σημείωμα. 

β) Επικυρωμένο φωτοαντίγραφο και των δύο όψεωντης 
αστυνομικής τους ταυτότητας. 

γ) Τα δικαιολογητικά και τους τίτλους, που ορίζονται α¬ 
πό την προκήρυξη, νομίμως επικυρωμένα. 

Μετά την παρέλευση της προθεσμίας υποβολής αιτή¬ 
σεων υποψηφίων, όλες οι αιτήσεις και τα συνημμένα τους 
δικαιολογητικά αποστέλλονται, από την οικεία Σχολή, με 
απόδειξη στη Διεύθυνση Πολιτικού Προσωπικού του 
Υ. Ε. Ν., προκειμένου να παραδοθούν στα εκλεκτορικά σώ¬ 
ματα για αξιολόγηση. 

5. Μετά την έκδοση της προκήρυξης ο Υπουργός Εμπο¬ 
ρικής Ναυτιλίας ζητά από τα Εκπαιδευτικά Συμβούλια της 
Σχολής της ΑΕΝ στην οποία προκηρύσσεται η πλήρωση 
θέσεων και των άλλων οικείων Σχολών ΑΕΝ να υποβάλ¬ 
λουν εντός δέκα πέντε (15) ημερών εισήγηση προτείνο- 
ντας μέλη των εκλεκτορικών σωμάτων για τη συγκεκριμέ¬ 
νη επιλογή. 

Μετά την παρέλευση της προθεσμίας αυτής και ανε¬ 
ξάρτητα από την υποβολή ή μη εισηγήσεων των εκπαι¬ 
δευτικών συμβουλίων, τα εκλεκτορικά σώματα συγκρο¬ 
τούνται, κατά ειδικότητα, με κοινή απόφαση των Υπουρ¬ 
γών Εμπορικής Ναυτιλίας και Εθνικής Παιδείας και 
Θρησκευμάτων. Με την απόφαση συγκρότησης ορίζεται 
και ο Πρόεδρος αυτών. 

Τα εκλεκτορικά σώματα είναι πενταμελή με ισάριθμους 
αναπληρωτές και σ’ αυτά μπορεί να μετέχουν: α) μέλη Εκ¬ 
παιδευτικού Προσωπικού (Ε.Π.) των ΑΕΝ ίδιας ή ανώτε¬ 
ρης βαθμίδας και της αυτής ή συγγενούς ειδικότητας ή 
και β) άλλα πρόσωπα με εξειδικευμένη γνώση στην ειδι¬ 
κότητα ή συγγενούς ειδικότητας και αντίστοιχα προσό¬ 
ντα προς τη θέση που πρόκειται να πληρωθεί και τα οποία 
είναι μέλη ΔΕΠ ΑΕΙ ή ΕΠ ΤΕΙ ή μόνιμοι δημόσιοι υπάλλη¬ 
λοι ή ιδιώτες. 

Στις συνεδριάσεις των εκλεκτορικών σωμάτων δε μπο¬ 
ρεί να μετέχουν ως μέλη άτομα των οποίων συγγενικά 
πρόσωπα μέχρι γ' βαθμού είναι υποψήφιοι για τις συγκε¬ 
κριμένες θέσεις που έχουν προκηρυχθεί. 

6. Οι συνεδριάσεις των εκλεκτορικών σωμάτων πραγ¬ 
ματοποιούνται στην Κεντρική Υπηρεσία του Υ.Ε.Ν. Απαρ¬ 
τία θεωρείται ότι υπάρχει μόνον εφόσον είναι παρόντα ό¬ 
λα τα μέλη ή οι νόμιμοι αναπληρωτές τους. 

Γραμματέας του σώματος, ορίζεται με την απόφαση 
συγκρότησης μόνιμος διοικητικός υπάλληλος της Κεντρι¬ 
κής Υπηρεσίας του Υ.Ε.Ν. με βαθμό τουλάχιστον Β'. 

Το εκλεκτορικά σώμα μπορεί να καλείτους υποψηφίους 
για ακρόασή τους κατά την ώρα της συνεδρίασής του. 

7. Εάν η προκήρυξη αφορά θέση καθηγητή και εναλλα¬ 
κτικά θέση επίκουρου καθηγητή, οι υποψήφιοι κρίνονται 
πρώτα για τη θέση του καθηγητή. Αν κατά την αιτιολογη¬ 
μένη κρίση του εκλεκτορικού σώματος κανείς από τους υ¬ 
ποψηφίους δεν έχει τα προσόντα για την κατάληψη θέσης 
καθηγητή, η διαδικασία επαναλαμβάνεται εντός δέκα (10) 
το πολύ ημερών και σε ημερομηνία που ορίζεται κατά την 
ίδια συνεδρίαση, για την κατάληψη θέσης επίκουρου κα¬ 
θηγητή. 

8. Οι αποφάσεις για την επιλογή των υποψηφίων λαμ- 
βάνονται κατά απόλυτη πλειοψηφία του όλου αριθμού 
των μελών του εκλεκτορικού σώματος, με αιτιολογημένη 
ψήφο καθενός εκ των μελών του εκλεκτορικού σώματος 
και ύστερα από σύγκριση των προσόντων των υποψη¬ 


φίων, όταν οι υποψήφιοι είναι περισσότεροι από ένας. Ει¬ 
δικότερα: 

α) Αν υπάρχει ένας μόνον υποψήφιος, ο οποίος δεν συ¬ 
γκεντρώνει την ανωτέρω απόλυτη πλειοψηφία, η προκή¬ 
ρυξη θεωρείται άγονη και η θέση επαναπροκηρύσσεται. 

β) Αν υπάρχουν περισσότεροι υποψήφιοι και κανείς από 
αυτούς δεν συγκεντρώνει την ανωτέρω απόλυτη πλειο¬ 
ψηφία στην πρώτη ψηφοφορία, η ψηφοφορία επαναλαμ¬ 
βάνεται μεταξύ των δύο που έλαβαντις περισσότερες ψή¬ 
φους και επιλέγεται αυτός που λαμβάνει την ανωτέρω α¬ 
πόλυτη πλειοψηφία. Αν υπάρχουν ισοψηφίες και για τις 
δύο θέσεις ή για τη δεύτερη θέση το εκλεκτορικά σώμα 
συνεχίζειτη διαδικασία έως ότου απομείνουντελικώς δύο 
υποψήφιοι. 

γ) Αν και πάλι κανείς δεν λάβει την ανωτέρω απόλυτη 
πλειοψηφία η προκήρυξη θεωρείται άγονη και η θέση 
επαναπροκηρύσσεται. 

δ) Λευκή ψήφος σε κάθε περίπτωση δεν επιτρέπεται. 

9. Το σχετικό πρακτικό επιλογής του εκλεκτορικού σώ¬ 
ματος, πέραν της ημερομηνίας αναφέρει πάντοτε τον α¬ 
ριθμό της προκήρυξης και τον αριθμό της κοινής απόφα¬ 
σης ορισμού των μελών του εκλεκτορικού σώματος, ενώ 
περιλαμβάνει ακόμη: 

α) Αλφαβητικό πίνακα όλων των υποψηφίων για κάθε 
θέση, με πλήρη αναφορά των προσόντων κάθε υποψήφι¬ 
ου. 

β) Πίνακα των υποψηφίων που για τυπικούς ή ουσιαστι¬ 
κούς λόγους αποκλείονται από τη διαδικασία, με αναφο¬ 
ρά του λόγου αποκλεισμού καθένα από αυτούς. 

10. Τα πρακτικά των συνεδριάσεων, υπογεγραμμένα α¬ 
πό τον Πρόεδρο, τα μέλη και το γραμματέα του Σώματος, 
αποστέλλονται στη Διεύθυνση Πολιτικού Προσωπικού 
του Υ.Ε.Ν., μαζί με το σύνολο των αιτήσεων και των συ¬ 
νημμένων δικαιολογητικών τους, προκειμένου, μετά από 
έλεγχο νομιμότητας να εκδοθεί από τον Υπουργό Εμπο¬ 
ρικής Ναυτιλίας σχετική απόφαση πρόσληψης του υπο¬ 
ψήφιου που επελέγη, η οποία δημοσιεύεται περιληπτικά 
στην Εφημερίδα της Κυβερνήσεως. 

Σε περίπτωση κατά την οποία από τον έλεγχο προκύψει 
οποιοδήποτε θέμα σχετικό με τη νομιμότητα των πράξε¬ 
ων των εκλεκτορικών σωμάτων ο Υπουργός αναπέμπει τις 
αποφάσεις τους. Τα εκλεκτορικά σώματα υποχρεούνται 
ναεπανέλθουντο αργότερο σε δεκαπέντε (15) ημέρες με 
νέα αιτιολογημένη πράξη τους. 

11. Αν προσληφθείς δεν αποδεχθεί ρητά ή σιωπηρά το 
διορισμό του, η πράξη διορισμού ανακαλείται υποχρεωτι¬ 
κά και συγκαλείται εκ νέου το ίδιο εκλεκτορικά σώμα για 
επιλογή άλλου υποψήφιου, εφόσον υπάρχει, διαφορετι¬ 
κά η θέση επαναπροκηρύσσεται. 

12. Για το διορισμό, την ορκωμοσία, την ανάληψη υπη¬ 
ρεσίας καθώς και την ανάκληση διορισμού των προσλαμ- 
βανομένων εφαρμόζονται όσα ισχύουν για τους μονίμους 
δημοσίους υπαλλήλους. 

Β. Μετάκληση 

Μετάκληση μελών Ε.Π. των ΑΕΝ σε άλλη Σχολή ΑΕΝ εί¬ 
ναι δυνατή μόνον εφόσον πληρούνται οι πιο κάτω προϋ¬ 
ποθέσεις: 

α) Να υπάρχει κενή θέση βαθμίδας Καθηγητή στην ΑΕΝ 
που μετακαλείται ο εκπαιδευτικός. 

β) Ο μετακαλούμενος έχει όλα τα προσόντα που απαι¬ 
τούνται για πρόσληψη σε θέση καθηγητή. 

γ) Ο μετακαλούμενος κατέχει θέση Καθηγητή σε άλλη 
Σχολή ΑΕΝ. 

Η μετάκληση πραγματοποιείται με απόφαση του Υ¬ 
πουργού Εμπορικής Ναυτιλίας, μετά από εισήγηση του 
Εκπαιδευτικού Συμβουλίου της Σχολής Α.Ε.Ν., στην ο¬ 
ποία μετακαλείται ο εκπαιδευτικός, με πλειοψηφία των 
δύο τρίτων (2/3) τουλάχιστον των μελών του και πρόταση 
του Συμβουλίου της ΑΕΝ. Η απόφαση, σύμφωνα με το νό¬ 
μο, εκδίδεται μόνον αν ο Υπουργός εγκρίνει την εισήγη- 
ση. 

Η απόφαση κάλυψης κενών θέσεων βαθμίδας Καθηγη¬ 
τή των ΑΕΝ με μετάκληση προηγείται των αιτημάτων κά¬ 
θε ΑΕΝ για πλήρωση κενών οργανικών θέσεων με πρό¬ 
σληψη. 

Γ. Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς, 29 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝΝΗΣ ΑΝΘΟΠΟΥΛΟΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 1321.1β'/03/99 (2) 

Καθορισμός ναυλολογίου Οχημάτων, Ακτοπλοϊκών 
πλοίων. 

ΟΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

(α) Τις διατάξεις του άρθρου 178 του Ν.Δ. 187/73 "Περί 
Κ.Δ.Ν.Δ.". 

(β) Τηναριθμ. 10/10.9.99 γνωμοδότηση Γ.Ε.Α.Σ. 

(γ) Την αριθμ. 1321.1Β703/98/12.05.98 Απόφαση 
ΥΕΝ/ΔΘΣ 2ο. 

(δ) Τις ΩΠ 011257/04-99, 111037/06-99, 160918/06-99, 
051140/07-99, 140930/07-99 και 041143/08-99 διαταγές 
ΥΕΝ/ΔΘΣ 2ο με τις οποίες καθορίσθηκαν προσωρινοί 
ναύλοι. 

(ε) Το άρθρο 29-Α' του Νόμου 1558/86, (το οποίο προ- 
σετέθη με το άρθρο 27 του Ν. 2081/92) και το γεγονός ό¬ 
τι από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

1.- Καθορίζουμε ναύλους Οχημάτων Ε/Γ-Α/Κ πλοίων 
μεταξύ των παρακάτω λιμένων ως ακολούθως: 

ΟΧΗΜΑΤΑ 


ΛΙΜΕΝΕΣ Α' ΚΑΤ.Ι.Χ. Β' ΚΑΤ.Ι.Χ. Φ/Γ-Μ 


α) ΣΚΙΑΘΟΣ-ΠΗΛΙΟ 

5.000 

7.000 

1.600 

β) ΣΚΙΑΘΟΣ-ΜΑΝΤΟΥΔΙ 

4.300 

6.100 

1.300 

γ) ΣΚΙΑΘΟΣ-ΠΛΑΤΑΝΙΑΣ 

2.800 

4.000 

800 

δ) ΡΑΦΗΝΑ-ΨΑΡΑ 

9.700 

12.800 

4.300 

ε) ΡΑΦΗΝΑ-ΣΑΜΟΘΡΑΚΗ 

21.900 

27.650 

9.400 

στ)ΨΑΡΑ-ΣΙΓΡΙ 

5.350 

6.850 

2.150 

ζ) ΨΑΡΑ-ΣΑΜΟΘΡΑΚΗ 

14.000 

17.900 

5.650 

η) ΨΑΡΑ-ΑΛΕΞ/ΠΟΛΗ 

17.100 

21.900 

6.900 

θ) ΣΙΓΡΙ-ΣΑΜΟΘΡΑΚΗ 

9.150 

11.700 

3.700 

ι) ΣΙΓΡΙ-ΑΛΕΞ/ΠΟΛΗ 

10.800 

13.800 

4.350 

κ) ΠΕΙΡΑΙΑΣ-ΣΑΜΟΘΡΑΚΗ 

19.500 

25.600 

8.550 

λ) ΠΕΙΡΑΙΑΣ-ΑΛΕΞ/ΠΟΛΗ 

21.900 

28.800 

9.800 

μ) ΣΙΚΙΝΟΣ-ΗΡΑΚΛΕΙΟ 

10.650 

14.050 

3.250 

ν) ΡΑΦΗΝΑ-ΑΛΕΞ/ΠΟΛΗ 

22.600 

28.400 

9.600 


ξ) ΠΑΡΟΣ-ΚΑΡΛΟΒΑΣΙ 12.912 18.078 4.132 

ο) ΠΑΡΟΣ-ΒΑΘΥ (ΣΑΜ.) 16.011 22.210 5.165 

2. Η παρούσα να κοινοποιηθεί για εκτέλεση και να δη- 
μοσιευθεί στην Εφημερίδα της Κυβερνήσεως. 

Πειραιάς, 20 Σεπτεμβρίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ.ΣΟΥΜΑΚΗΣ 

-♦- 

Αριθ. 1321,3ε'/07/99 (3) 

Πρόσθετες Εμπορικές Εκπτώσεις. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Την από 30.6.99 επιστολή Ν.Ε. ΒΟΡ.ΣΠΟΡΑΔΩΝ & ΕΥ¬ 
ΒΟΙΑΣ. 

2. Το ΩΠ 210913/07-99 σήμα μας. 

3. Την από 17.6.99 επιστολή ΜΙΝΟΑΝ ΡΕΥΙΝΟ ϋΟΙ.- 
ΡΗΙΝ3. 

4. Το ΩΠ 281325/6-99 σήμα μας. 

5. Την από 2.7.99 επιστολή ΣΤΡΙΝΤΖΗΣ ΛΑΪΝΣ. 

6. Το ΩΠ 080936/07-99 σήμα μας. 

7. Την αριθ. 1321.1 Ε/02/98/26.6.98 Απόφαση ΥΕΝ/ΔΟΣ 
2ο. 

8. Τις διατάξεις του άρθρου 178 του Ν.Δ. 187/73 "περί 
ΚΔΝΔ". 

9. Η αριθ. 10/10.9.99 Γνωμοδότηση Γ.Ε.Α.Σ. 

10. Το άρθρο 29α'του Ν. 1558/85 (όπως συμπληρώθη¬ 
κε με το άρθρο 27 του Ν. 2081 /92) και το γεγονός ότι από 
τις διατάξεις της Απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού, αποφα¬ 
σίζουμε: 

1. Εγκρίνουμε όπως οι παρακάτω Ακτοπλοϊκές Επιχει¬ 
ρήσεις χορηγούν Εμπορικές Εκπτώσεις στο Ισχύον Ναυ¬ 
λολόγιο Επιβατών και Οχημάτων, ως ακολούθως: 
α) Ν.Ε. ΒΟΡΕΙΩΝ ΣΠΟΡΑΔΩΝ & ΕΥΒΟΙΑΣ 
Έκπτωση 10% στα εισιτήρια Φορτηγών Οχημάτων α¬ 
πλής μετάβασης (οπθ νναγ). 
β) ΜΙΝΟΑΝ ΡίΥΙΝΘ ΟΟΙΡΗΙΝ3 
ί) Έκπτωση 30% στα εισιτήρια επιβατών μετ’ επιστρο¬ 
φής στην διαδρομή ΠΕΙΡΑΙΑ- ΑΙΓΙΝΑ. 

ν) Έκπτωση 31% στα εισιτήρια επιβατών μετ’ επιστρο¬ 
φής στην διαδρομή ΠΕΙΡΑΙΑ- ΜΕΘΑΝΙΑ. 

Η παρούσα να κοινοποιηθεί για εκτέλεση και να δημοσι- 
ευθεί στην Εφημερίδα της Κυβερνήσεως. 

Πειραιάς, 20 Σεπτεμβρίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

-φ- 

Αριθ. 1321.1 β'/02/99 (4) 

Αναπροσαρμογή ναύλου Επιβατών γραμμής ΘΕΣ/ΝΙΚΗΣ 
ΑΛΟΝΝΗΣΟΥ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1) Τις διατάξεις του άρθρου 178 παργ.2 του Ν.Δ. 
187/73 (ΦΕΚ 261 Α’) "περί ΚΔΝΔ". 

2) Την αριθ. 1321.1 Α’/01 /9Θ/28.5.96 Απόφαση ΥΕΝ/ΔΘΣ 

2ο “Μέθοδος καθορισμού ναύλων επιβατών ακτοπλοΐας 
και κύρωση Νέου Αναμορφωμένου Ναυλολογίου". 

3) Την αριθ. 1321.1Α’/01/97/18.2.97 Απόφαση ΥΕΝ/ 
ΔΘΣ 2ο περί "Μεθόδου καθορισμού ναύλων επιβατών α¬ 
κτοπλοΐας" και θέσπιση "Εποχιακού κυμαινόμενου ναύ¬ 
λου". 

4) Η αριθ. 10/10.9.99 Γνωμοδότηση Γ.Ε.Α.Σ. 

5) Το άρθρο 29α’ του Ν. 1558/85 (όπως συμπληρώθηκε 
με το άρθρο 27 του Ν.2081/92) και το γεγονός ότι από την 
Απόφασή μας αυτή δεν προκαλείται δαπάνη σε βάρος 
του Κρατικού Πρςϋπολογισμού, αποφασίζουμε: 

1. Αναπροσαρμόζουμε τον ναύλο Επιβατών μεταξύ των 
λιμένων ΘΕΣ/ΝΙΚΗΣ- ΑΛΟΝΝΗΣΟΥ και καθορίζουμε αυ¬ 
τόν στην ίδια τιμή που ισχύει γιατην σύνδεση ΘΕΣ/ΝΙΚΗΣ- 
ΣΚΟΠΕΛΟΥ, ως εξής: 

ΠΡΟΕΛΕΥΣΗ-ΠΡΟΟΡΙΣΜΟΣ: ΟΙΚ. ΟΙΚ.+ΚΛ ΔΙΑΚ+Β' ΔΙΑΚ+ΑΒ' ΤΑ/ΔΫ~ 

ΘΕΣ/ΝΙΚΗ-ΑΛΟΝΝΗΣΟΣ 3523 4227 5284 6341 7046 

2. Κατόπιν αυτού ο ανωτέρω ναύλος διαμορφώνεται 
ως κυμαινόμενος για μεν την θερινή περίοδο (από 1/4 μέ¬ 
χρι 30/9): 

ΠΡΟΕΛΕΥΣΗ-ΠΡΟΟΡΙΣΜΟΣ: 0ΙΚ. ΟΙΚ+ΚΛ ΔΙΑΚ+Β’ ΔΙΑΚ+ΑΒ' ΤΑ7ΔΫ~ 

ΘΕΣ/ΝΙΚΗ-ΑΛΟΝΝΗΣΟΣ 3875 4650 5812 6975 7750 

για δε την χειμερινή περίοδο (από 1/10 μέχρι 31/3): 

ΠΡΟΕΛΕΥΣΗ-ΠΡΟΟΡΙΣΜΟΣ: 0ΙΚ. ΟΙΚ+ΚΛ ΔΙΑΚ+Β' ΔΙΑΚ+ΑΒ ΤΑ/ΔΥ 

ΘΕΣ/ΝΙΚΗ-ΑΛΟΝΝΗΣΟΣ 3170 3804 4755 5706 6340 

Η παρούσα να κοινοποιηθεί για εκτέλεση και να δημοσι- 
ευθεί στην Εφημερίδα της Κυβερνήσεως. 

Πειραιάς, 20 Σεπτεμβρίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 4777 (5) 

Ίδρυση καταφυγίου θηραμάτων στον Ποταμό Νέστο Ν. 
Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 253 & 254 παρ. 1,2,3,4του 
Ν.Δ. 86/69 "Δασικός Κώδικας" όπως τροποποιήθηκε με το 
άρθρο 10 του ΝΔ 991/71 και έχουν αντικατασταθεί με τα 
άρθρα3 &4παρ. 5,6,7,8του Ν. 177/1975 "Περί αντικατα- 
στάσεως και συμπληρώσεως διατάξεων τινών του Δασι¬ 
κού Κώδικα. 

2. Τις διατάξεις της αριθ.414985/29.11.1985 (ΦΕΚ 
757/Β718.12.85) κοινής απόφασης των Υφυπουργού Ε¬ 
θνικής Οικονομίας και Αναπληρωτή Υπουργού Γεωργίας 
"Μέτρα διαχείρισης της άγριας πανίδας". 

3. Τις διατάξεις του ΠΔ 94/1993 (ΦΕΚ 40/Α'/22.3.1993) 
"Περί καθορισμού αρμοδιοτήτων που διατηρούνται από 
τον Υπουργό & τις περιφερειακές αρχές ή όργανα διανο- 
μαρχιακού επιπέδου του Υπουργείου Γ εωργίας. 

4. Τις διατάξεις του Ν. "Περί Διοίκησης, Στελέχωσης & 
Οργάνωσης της Περιφέρειας κ.λ.π.". 

5. Τον όρο 23 της αριθ. 16492/19.9.1996 Κοινής Υπουρ¬ 
γικής Απόφασης των Υπουργών ΠΕΧΩΔΕ, ΓΕΩΡΓΙΑΣ & Α¬ 


ΝΑΠΤΥΞΗΣ με τον οποίο "καθορίζεται ως καταφύγιο θη¬ 
ραμάτων και περιοχή απαγόρευσης κυνηγίου ζώνη 2 χιλ. 
εκατέρωθεν του υδρογραφικού δικτύου του ποταμού Νέ¬ 
στου και των φραγμάτων κ.λ.π.". 

6. Τις αριθ.2776/19.6.98,1303/10.6.99 αποφάσεις μας 
"Περί ανάθεσης άσκησης αρμοδιοτήτων κ.λ.π.". 

7. Την αριθ.771/16.2.1998 αναφορά του Δασαρχείου 
Δράμας με την οποία ζητά την ίδρυση καταφυγίου θηρα¬ 
μάτων στον ποταμό Νέστο και 

8. Την αριθ.431/19.2.98 πρόταση της Δ/νσης Δασών 
Δράμας με την οποία προτείνεται η ίδρυση καταφυγίου 
θηραμάτων στον Ποταμό Νέστο εκτάσεως 214.000 
στρεμμάτων από την οποία προκύπτει ότι το προτεινόμε- 
νο για ίδρυση καταφύγιο θηραμάτων του Ποταμού Νέ¬ 
στου πληρεί τις προϋποθέσεις για την κάλυψη των βασι¬ 
κών αναγκών των θηραμάτων όπως ησυχία, νερό και τρο¬ 
φή, αποφασίζουμε: 

Ιδρύουμε μόνιμο καταφύγιο θηραμάτων και απαγορεύ¬ 
ουμε για αόριστο χρόνο τη Θήρα κάθε θηράματος σε 
214.000 στρέμματα από τα οποία^τα 160.200 εμπίπτουν 
στο Δασαρχείο Δράμας και τα 54.500 στο Δασαρχείο Κ. 
Νευροκοπίου, επιφάνεια που χαρακτηρίζεται σαν δάσος, 
δασική έκταση και υδάτινη και πληρεί τις προϋποθέσεις 
για την κάλυψη των βασικών αναγκών του θηράματος σε 
ότι αφορά την ησυχία, τροφή και νερό και βρίσκεται στη 
θέση: περιοχή ποταμού Νέστου και κατά μήκος της κοί¬ 
της αυτού που αρχίζει από το φράγμα Τεμένους Παρανε- 
στίου μέχρι την Ελληνοβουλγαρική Μεθόριο και 2 χιλ. ε¬ 
κατέρωθεν αυτής όπως αυτή εμφανίζεται στον συνημμέ¬ 
νο χάρτη κλίμακος : 1/200.000 που αποτελεί αναπόσπα¬ 
στο μέρος της παρούσας και εμπίπτει στις Διοικητικές πε¬ 
ριφέρειες των: Δήμου Παρανεστίου και Κοινοτήτων Σιδη- 
ρονέρου, Μακρυπλαγίου, Λειβαδερού, Βώλακος,Ποτα¬ 
μών, Περάσματος και Παγωνερίου και ορίζεται ως εξής: 

Ξεκινά από σημείο του ασφαλτοδρόμου Παρανεστίου- 
Πρασινάδας που απέχει δύο (2) χιλιόμετρα περίπου από 
το Παρανέστι και ακολουθώντας τον δρόμο αυτό φτάνει 
στη γέφυρα ©όλου και από εκεί ακολουθώντας τη ράχη 
φθάνει στο τριγωνομετρικό σημείο 812 και στη συνέχεια 
συναντά τον δασικό δρόμο Ραχούλας Διάμεσο. Από εκεί 
συνεχίζοντας αυτόν αριστερά, κατέρχεται στο δασικό 
δρόμο Γέφυρας-Θόλου-Ζαρκαδιά,τον οποίο και ακολου¬ 
θεί μέχρι τη συμβολή των ρεμμάτων Αρκουδόρεμα-Διο- 
βολόρεμα. Στην συνέχεια, ακολουθώντας το αριστερό 
μονοπάτι του Αρκουδορέματος, φθάνει στα Μαντριά Ζά¬ 
ρα και μετά στις κορυφές Μαγούλα και ερείπια Ραδίστας, 
φθάνοντας στα ερείπια Θησαυρού και στη συνέχεια στο 
τριγωνομετρικό σημείο 913 (στη θέση"Περιβολίτσα") και 
στο τριγωνομετρικό 819(στη θέση "Συκιές") και μετά στα 
"Βλάχικα Καλύβια" συνεχίζοντας νοτιότερα προς ερείπια 
Λυκοφωλιάς, φθάνει στη θέση "Χωράφια Οροπεδίου" (τρι¬ 
γωνομετρικό σημείο 667). Από εκεί στα ερείπια οροπεδί¬ 
ου (τριγ.σημείο 614) και από εκεί ευθεία γραμμή στον οι¬ 
κισμό Παπάδες και στη συνέχεια στο τριγωνομετρικό ση¬ 
μείο 666 (ορθός βράχος). Μετά ακολουθώντας τον 
δασικό δρόμο προς Ποταμούς, φθάνει στο τριγωνομετρι¬ 
κό σημείο 471 και στη συνέχεια στο τριγωνομετρικό ση¬ 
μείο 743 (Ύψωμα φυλάκιο) και μετά στο τριγωνομετρικό 
679 (Αετόβραχος). Στην συνέχεια φθάνει στη θέση "Δέλ¬ 
τα" και από εκεί συνεχίζοντας τον δασικό δρόμο μέχρι ε¬ 
ρειπίων Αγριοκερασιάς και τερματίζει στα Ελληνοβουλ- 
γαρικά σύνορα (Πυραμίδα 167). Από εκεί ακολουθώντας 
τα Ελληνοβουλγαρικά σύνορα,φθάνει στο πρώτο δασικό 

δρόμο και από εκεί ακολουθώντας αυτόν, φθάνει στο χω¬ 
ριό Παγονέρι, μετά από εκεί στο τριγωνομετρικό σημείο 
739 και στο χωριό Μικροκλεισούρα και από εκεί στις Κα¬ 
στανιές και στα ερείπια Βούρσιανης(τριγ. σημείο 677). Α¬ 
πό εκεί κατευθύνεται προς το δασικό δρόμο του Βώλακα 
και ακολουθώντας αυτόν φθάνει στη δασική θέση Του- 
λουμπάρι. Ύστερα ακολουθώντας τον δασικό δρόμο, 
φθάνει στο πυροφυλάκιο Λιβαδερού και από εκεί ακο¬ 
λουθώντας το δασόδρομο προς Μακρυσύραχο, φθάνει 
στη δασική θέση "Σταύλος". Στην συνέχεια, ακολουθώ¬ 
ντας τον δασόδρομο προς Μαυρόρεμα Περιβλέπτου, συ¬ 
ναντά τα ερείπια του Τιχώτα,στηνσυνέχεια φθάνει στις 
θέσεις "Λιβάδι" καΓΚεραμικλή Μάντρα" καιΛευκόρεμα. Α¬ 
κολουθώντας στη συνέχεια τον ίδιο δασικό δρόμο, που 
τον εγκαταλείπει σε απόσταση χιλίων πεντακοσίων μέ¬ 
τρων (1500) περίπου, στρίβει και παίρνει τη ράχη για τα ε¬ 
ρείπια Πολυκήπου και Λεπτοκαρυάς,περνά από τα καλύ¬ 
βια Καλτσά και το τριγωνομετρικό σημείο 681 (θέση Κά¬ 
στρο) απ’ όπου ακολουθεί τον δασικό δρόμο μέχρι το 
Πολύσυκο και Τέμενος. Από εκεί ευθεία γραμμή, φθάνει 
στον οικισμό Ξάγναντο και στην συνέχεια στον ασφαλτό- 
δρομο Παρανεστίου-Πρασινάδας απ’ όπου και ξεκίνησε. 
(Όπου αναγράφονται δασικοί δρόμοι συμπεριλαμβάνο- 
νται στο καταφύγιο.) 


Η δίωξη των "επιβλαβών" θηραμάτων μέσα στο καταφύ¬ 
γιο θα ενεργείται σύμφωνα με τα άρθρα 4 παρ.7 του 
Ν. 177/1975 και 3 της 414985/29.11.1985 κοινής απόφα¬ 
σης. 

Οι παραβάτες θα τιμωρούνται με τις ποινές που προ- 
βλέπονται από τα άρθρα 287 παρ.9 και 18 του Π.Δ. 
866/1969 "Δασικός Κώδικας" η 9 παρ.3 της 414985/ 
29.11.1985 κοινής απόφασης "μέτρα διαχείρισης άγριας 
πτηνοπανίδας". 

Η δαπάνη που θα χρειασθεί για την υλοποίηση αυτής 
της απόφασης θα βαρύνει σύμφωνα με την αριθ. 16492/ 
19.9.1996 τριμερή Υπουργική απόφαση “περί έγκρισης 
περιβαλλοντικών όρων" την ΔΕΗ. 

Η απόφαση αυτή θα δημοσιευθεί στην Εφημερίδα της 
Κυβερνήσεως (άρθρο 3 Ν. 177/1975 ΦΕΚ205/Α/1975) και 
θα ισχύσει από το κυνηγετικό έτος 1999-2000. 

Στούς Δασάρχες Δράμας και Κ. Νευροκοπίου αναθέ¬ 
τουμε την ευθύνη της δημοσίευσης στον επαρχιακό ημε¬ 
ρήσιο τύπο και στούς Δήμο και Κοινότητες στις διοικητι¬ 
κές περιφέρειες που εμπίπτει το καταφύγιο. 

Καβάλα, 22 Σεπτεμβρίου 1999 

Ο Γ ενικός Γ ραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 

Αριθ. 4839 (6) 

Σύσταση ίδιου Νομικού Προσώπου στο Δήμο Ανατολικού 
Ολύμπου Ν. Πιερίας με την επωνυμία: «Σχολική Επι¬ 
τροπή Α' Νηπιαγωγείου Λεπτοκαρυάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1. α)του άρθρ. 203του Π. Δ/τος410/95 Δημοτ. & Κοινο¬ 
τικός Κώδικας β) του Ν. 2503/1997«Διοίκηση, Οργάνωση, 

στελέχωση της Περιφέρειας,.και άλλες διατάξεις, γ) 

του άρθρου 27 του Ν. 2081/92: «Προσθήκη άρθρου 29 Α 
στο Ν. 1558/85. 

2. Την αριθ. 68/1999 απόφαση του Δημοτικού του Συμ¬ 
βουλίου Ανατολικού Ολύμπου, που αναφέρεται στο αντι¬ 
κείμενο του θέματος. 

3. Την αριθ. 1308/13.1.1998 απόφαση του Γενικού 
Γραμματέα Περιφ. Κεντρ. Μακεδονίας περί «Μεταβίβα¬ 
σης, δικαιώματος υπογραφής: «Με Εντολή Γ ενικού Γ ραμ- 
ματέας Περιφέρειας», αποφασίζουμε: 

1) Συνιστούμε στον Δήμο Ανατολικού Ολύμπου ίδιο Νο¬ 
μικό Πρόσωπο, με την επωνυμία: «Σχολική Επιτροπή Α' 
Νηπιαγωγείου Λεπτοκαρυάς». 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση των φθορών και ζημιών των επί¬ 
πλων, εξοπλισμού και γενικά των διδακτηριακών εγκατα¬ 
στάσεων. 

φ) Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3) Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) εκάστοτε Δήμαρχο του Δήμου Ανατολικού Ολύμπου 
ως Πρόεδρο 

β) δύο (2) Δημοτικούς Συμβούλους 

γ) εκάστοτε Διευθυντή Α' Νηπικτωγείου Λεπτοκαρυάς 

δ) εκπρόσωπο του Συλλόγου Γονέων και Κηδεμόνων. 

4) Η θητεία του πρώτου Διοικητικού Συμβουλίου του 
Νομικού Προσώπου λήγει με την λήξη της παρούσας Δη¬ 
μοτικής περιόδου. Η θητεία των μελών του Δ.Σ. ακολου¬ 
θεί τη δημοτική ή κοινοτική περίοδο. Το Δ.Σ. εκλέγει αντι¬ 
πρόεδρο γραμματέα. 

5) Πόροιτου Νομικού Προσώπου είναι: 
α) ετήσια επιχορήγηση του Δήμου 

β) ετήσια επιχορήγηση του Κράτους 
γ) κάθε είδους εισφορές, δωρεές, κληρονομιές, κληρο¬ 
δοσίες 

δ) εισπράξεις από αντίτιμο των παρεχόμενων πραγμά¬ 
των ή υπηρεσιών και 
ε) πρόσοδοι από την περιουσία του. 

6) Περιουσία (δεν έχει). 

7) Το Νομικό Πρόσωπο εκπροσωπείται στα δικαστήρια 


και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύσεται από τον Αντιπρόε¬ 
δρο. 

8) Από τις διατάξεις αυτής προκαλείται δαπάνη ποσού 
δρχ. 1.000.000 για κάθε έτος σε βάρος Κ.Α. 75/212.1 του 
πρ/σμού του Δήμου Ανατολικού Ολύμπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 13 Σεπτεμβρίου 1999 

Με εντολή Γενικού Γ ραμματέα Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 
-♦- 

Αριθ. 4938 (7) 

Σύσταση Επιχείρησης στο Δήμο Πιερίων Ν. Πιερίας με 
την επωνυμία «Δημοτική Επιχείρηση Ανάπτυξης Δή¬ 
μου Πιερίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α) των άρθρων 277-284, του Π.Δ/τος 

410/95 (ΔΚΚ) Δημοτικός και Κοινοτικός Κώδικας, β) του Ν. 
2503/97: «Διοίκηση, Οργάνωση, Στελέχωση της Περιφέ¬ 
ρειες, .και άλλες διατάξεις. 

2. Την αριθ. 59/1999 απόφαση του Δήμου Πιερίων που 
έχει ληφθεί σύμφωνα με τις ανωτέρω διατάξεις και αφο¬ 
ρά τη σύσταση Επιχείρησης στο Δήμο, με την επωνυμία 
«Δημοτική Επιχείρηση Ανάπτυξης Δήμου Πιερίων», μαζί 
με τη σχετική οικονομοτεχνική μελέτη, αποφασίζουμε: 

Συνιστούμε στο Δήμο Πιερίων, αμιγή δημοτική επιχεί¬ 
ρηση με την επωνυμία «Δημοτική Επιχείρηση Ανάπτυξης 
Δήμου Πιερίων». 

ΣΚΟΠΟΙ 

1. Η αγροτική, τουριστική, πολιτισπκή και κοινωνικοοι¬ 
κονομική ανάπτυξη προς όφελος των φορέων και των κα¬ 
τοίκων της περιοχής του Δήμου Πιερίων. 

2. Η στήριξη και υποβοήθηση του αναπτυξιακού έργου 
του Δήμου. Η ανάληψη δραστηριοτήτων με σκοπό την 
πραγματοποίηση εσόδων στα πλαίσια της αξιοποίησης 
της δημοτικής περιουσίας και των τοπικών συγκριτικών 
πλεονεκτημάτων. Τέτοιες ενέργειες είναι η σύνταξη των 
σχετικών μελετών και η εξασφάλιση των αναγκαίων ε¬ 
γκρίσεων και αδειών, η μελέτη και κατασκευή τεχνικών 
έργων υποδομής, τουριστικών, αθλητικών, οικιστικών και 
εμπορικών εγκαταστάσεων, έργα και δραστηριότητες για 
την προστασία του περιβάλλοντος και η εκτέλεση διάφο¬ 
ρων κοινωφελών έργων στην περιοχή του Δήμου Πιερίων. 

3. Η μελέτη εκτέλεση και διαχείριση ειδικών ανταποδο¬ 
τικών έργων που αφορούν την εξυπηρέτηση του κοινωνι¬ 
κού συνόλου. Τέτοια είναι η διαχείριση των αστικών α¬ 
πορριμμάτων, τα έργα οδοποιίας, ευπρεπισμού και ανα¬ 
πλάσεων κ.λ.π. 

4. Η διερεύνηση των ειδικών νομικών όρων και προϋπο¬ 
θέσεων του χρηματοοικονομικού πλαισίου καθώς και η 
συνεργασία και σύνδεση με ελληνικά και διεθνή χρημα¬ 
τοδοτικά ιδρύματα και επιχειρήσεις στο πλαίσιο της 
πραγματοποίησης επενδυτικών πρωτοβουλιών για την ο¬ 
ξοποίηση της δημοτικής περιουσίας και των συγκριτικών 
πλεονεκτημάτων της περιοχής. 

5. Η συνεργασία και συμμετοχή σε κοινά προγράμματα 

με τις ελληνικές και διεθνείς αρχές, οργανισμούς, ερευ¬ 
νητικά ιδρύματα, Ο.Τ.Α., επιχειρήσεις, ιδιώτες κ.λ.π. για 
την οξοποίηση των εθνικών και ευρωπαϊκών προγραμμά¬ 
των. 

6. Η προστασία και βελτίωση του φυσικού, ιστορικού και 
παραδοσιακού πολιτιστικού ανθρωπογενούς περιβάλλο¬ 
ντος με έργα και δραστηριότητες αειφορικής κατεύθυν¬ 
σης. 

7. Η ανάληψη πρωτοβουλιών για την επαγγελματική κα¬ 
τάρτιση, την ενημέρωση και ευαισθητοποίηση των κατοί¬ 
κων της περιοχής με τη διοργάνωση συνεδρίων, σεμινα¬ 
ρίων, ημερίδων κ. α. Η έκδοση και εκμετάλλευση εκδόσε¬ 
ων, εντύπων και περιοδικών σε συνδυασμό με υπηρεσίες 
πληροφόρησης και διαφήμισης. 

8. Η δημιουργία της απαραίτητης υποδομής για παρο¬ 
χή συμβουλευτικών υπηρεσιών σε θέματα διοικητικά, α¬ 
γροτικά, τουριστικά αναπτυξιακά, νομικά, οικονομικά, τε¬ 
χνικά και υψηλής τεχνολογίας για την υποστήριξη και α¬ 
νάπτυξη των δραστηριοτήτων τόσο του Δήμου όσο και 
των άλλων Νομικών Προσώπων, φορέων, επαγγελματιών 
και πολιτών για την ίδρυση, διαχείριση και εκμετάλλευση, 
εκπαιδευτικών μονάδων, πολιτιστικών κέντρων, βιβλιοθη¬ 
κών, χώρων αναψυχής, κέντρων νεολαίας, ηλικιωμένων 
(ΚΑΠΗ), κέντρων αρωγής υγείας, κοινωνικής μέριμνας 
κ.λ.π.. 

9. Η δημιουργία και εκμετάλλευση οργανωμένων εμπο¬ 
ρικών δραστηριοτήτων για την εξυπηρέτηση των κατοί¬ 
κων και των επισκεπτών όπως: δημοτικές αγορές, λαϊκές 
αγορές, καταστήματα, αναψυκτήρια κ.λ.π. 

10. Η προώθηση των τοπικών προϊόντων και υπηρεσιών 
και η ανάπτυξη παραγωγικών τομέων της οικονομίας. Η 
δημιουργία θυγατρικών εταιρειών ή η συμμετοχή ή η συ¬ 
νεργασία με υφισταμένες για κοινή συμμετοχή σε δρα¬ 
στηριότητες που αφορούν προγράμματα κατάρτισης, νέ¬ 
ας γενιάς, ομάδες πληθυσμού (γυναίκες Α.Μ.Ε.Α., κ.λ.π.) 
και αναβάθμιση της ποιότητας των παρεχόμενων υπηρε¬ 
σιών στους πολίτες στον πολιτισμό την αναψυχή και τον 
αθλητισμό. 

ΕΔΡΑ 

Η έδρα της επιχείρησης είναι η Ρητίνη, έδρα του Δήμου 
Πιερίων. 

ΔΙΑΡΚΕΙΑ 

Η διάρκεια της Επιχείρησης ορίζεται σε 20 χρόνια από 
τη δημοσίευσή της κατά το νόμο στην Εφημερίδα της Κυ- 
βερνήσεως. 

ΔΙΟΙΚΗΣΗ 

Η επιχείρηση διοικείται από πενταμελές Διοικητικό Συμ¬ 
βούλιο του οποίου τα μέλη καθώς και οι αναπληρωτές 
τους ορίζονται από το Δημοτικό Συμβούλιο και αποτελεί- 
ται από: 

Τέσσερις (4) Δημοτικούς Συμβούλους και έναν (1) δη¬ 
μότη με εμπειρία στους τομείς δραστηριότητας της Επι¬ 


χείρησης. Στα μέλη του Δ. Σ. προστίθεται και εκπρόσω¬ 
πος των εργαζομένων με αντίστοιχη αύξηση του αριθμού 
των Δημοτικών Συμβούλων (χωρίς αλλαγή της συστατι¬ 
κής πράξης), όταν η επιχείρηση απασχολεί περισσότε¬ 
ρους από είκοσι εργαζόμενους. Στην πρώτη συνεδρίαση 
του Δ.Σ. της Επιχείρησης, εκλέγονται ο Πρόεδρος, ο Α¬ 
ντιπρόεδρος, και ο Ταμίας - Διαχειριστής. Ορίζονται ακό¬ 
μη οι επιμέρους αρμοδιότητες των ανωτέρω (δικαίωμα υ¬ 
πογραφής κ.λπ.). Η θητείατων μελώντου Δ. Σ. ακολουθεί 
αυτήν του Δημοτικού Συμβουλίου. 

ΚΕΦΑΛΑΙΟ 

Το κεφάλαιο της επιχείρησης ανέρχεται στο ύψος των 
2.000.000 δρχ. 

ΠΟΡΟΙ 

Πόροι της επιχείρησης είναι τα έσοδα από την άσκηση 
της δραστηριότητάς της, οι πρόσοδοι από την αξιοποίη¬ 
ση της περιουσίας της οι εθνικές ή ευρωπαϊκές επιχορη¬ 
γήσεις ή επιδοτήσεις, και ακόμη τα δάνειοι τα ανταποδο¬ 
τικά τέλη, οι δωρεές, τα κληροδοτήματα, τα κέρδη από τη 
συμμετοχή της σε άλλους φορείς και κάθε άλλη νόμιμη 
πρόσοδος, 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ - ΕΚΚΑΘΑΡΙΣΗ 
α) Με απόφαση του Δημοτικού Συμβουλίου, με απόλυ¬ 
τη πλειοψηφία των μελών του. 
β) Όταν λήξει χωρίς να παραταθεί η διάρκειά της και 
γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Πιερίων. 

Η συγκρότηση η λειτουργία και οι αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση 
και εποπτεία της επιχείρησης διέπονται από τις σχετικές 
με τις Δημοτικές Επιχειρήσεις διατάξεις του Δημοτικού 
Κώδικα. 

Από τις διατάξεις της παραπάνω απόφασης προκαλεί- 
ται δαπάνη σε βάρος του προϋπολογισμού του Δήμου 
Πιερίων 1.000.000 δρχ. για το τρέχον οικονομικό έτος και 
1.000.000 για το έτος 2000. 

Η δαπάνη αυτή έχει εγγράφει ως ισόποση πίστωση στον 
προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 13 Σεπτεμβρίου 1999 

Ο Γενικός Γραμματέας 
ΧΑΡΑΛΑΜΠΟΣ ΣΟΦΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



